6. ΑΝΑΓΚ. ΝΟΜΟΣ υπ’ αριθ. 1400 της 11/17 Οκτ. 1938 (ΦΕΚ Α΄ 379) Περί διαχειρίσεως των εντός απηγορευμένων Ζωνών Ν. Οχυρών δημοσίων κτημάτων. Με την παρ. ΙΙ άρθρ. 5 Νόμ. 1734/16-26 Οκτ. 1987 (ΦΕΚ Α΄ 189) (Τόμ. 17 2 , σελ. 372) ορίστηκε ότι σε εδαφικές εκτάσεις που το καθεστώς τους ρυθμίζεται από τις διατάξεις του άνω νόμου η βόσκηση επιτρέπεται μόνο ύστερα από άδεια της αρμόδιας στρατιωτικής αρχής. Άρθρ.1.-1.Τα εντός των Απηγορευμένων Ζωνών των Ναυτικών Οχυρών περιλαμβανόμενα Δημόσια κτήματα τελούσιν υπό την αποκλειστικήν διαχείρισιν της Ναυτ. Υπηρεσίας, επί τω τέλει της δια καταλλήλου καλλιεργείας και δενδροφυτεύσεως παραλλακτικής αποκρύψεως των Οχυρών. 2.Επί της διαχειρίσεως των ανωτέρω κτημάτων δεν ισχύουσιν αι σχετικαί διατάξεις του Νόμου περί διοικήσεως Δημοσίων Κτημάτων και Δημοσίου Λογιστικού, επιτρεπομένης της άνευ δημοπρασίας εκμισθώσεως τούτων, ή της χρησιμοποιήσεως των προϊόντων, ή του τιμήματος αυτών, δια τας ανάγκας της Ναυτ.΄Υπηρεσίας. Ωσαύτως, όσον αφορά τας δαπάνας καλλιεργείας, δεν έχουσιν εφαρμογήν αι διατάξεις περί Δημοσίου Λογιστικού. 3.Πάσα, άνευ δημοπρασίας, εκμίσθωσις των ανωτέρω κτημάτων ενεργείται κατόπιν προηγουμένης επί των όρων αυτής γνωμοδοτήσεως του Συμβουλίου Ταμείου Εθνικού Στόλου και εγκρίσεως του Υπουργού των Ναυτικών. 4.Η εκποίησις των προϊόντων καλλιεργείας ενεργείται πάντοτε δια δημοπρασίας, προκηρυσσομένης και εγκρινομένης υπό του Υπουργού των Ναυτικών. Σελ.654(β) Τεύχος 1387 Σελ. 54 36.Η.β.5-7 Ασφάλεια οχυρών θέσεων 5.Αι δαπάναι καλλιεργείας εκτελούνται υπό της Ναυτικής Υπηρεσίας επί τη βάσει προϋπολογισμού αυτών, καταρτιζομένου δι’ έκαστον έτος, υπό της Α.Δ. Παρακτίου Αμύνης και εγκρινομένου υπό του Υπουργού των Οικονομικών. Άρθρ.2.-1.Τα εκ της εφαρμογής του ανωτέρω άρθρου προερχόμενα έσοδα κατατίθενται εις το Ταμείον Εθνικού Στόλου, αποτελούντα ίδιον κεφάλαιον, προοριζόμενον αποκλειστικώς δια την ενίσχυσιν των αφορωσών την Παράκτιον Άμυναν πιστώσεων του Ταμείου τούτου. Εκ του κεφαλαίου δε τούτου καταβάλλονται αι δαπάναι καλλιεργείας των κτημάτων. 2.Δια την πρώτην εφαρμογήν του παρόντος Νόμου επιτρέπεται η έκδοσις εντάλματος επί αποδόσει λογαριασμού μέχρι δραχ. 50.000 εις βάρος του Ταμείου Εθνικού Στόλου προς πληρωμήν δαπανών καλλιεργείας των εν λόγω κτημάτων. 3.Ο τρόπος της εισπράξεως και καταθέσεως των εσόδων τούτων, της, κατά το άρθρ. 1, διαχειρίσεως των κτημάτων και της πληρωμής των δαπανών καθορισθήσεται δια Β.Δ/τος, εφάπαξ εκδοθησομένου, προτάσει των Υπουργών των Ναυτικών και Οικονομικών. Άρθρ.3.-Μισθώσεις Δημοσίων κτημάτων πάσης φύσεως περιλαμβανομένων ή περιληφθησομένων εις Απηγορευμένην Ζώνην μετά την δημοσίευσιν του παρόντος, λύονται, εφόσον ήθελε ζητηθή τούτο παρ’ ενός των συμβεβλημένων μερών. Εν η περιπτώσει η λύσις της μισθώσεως γίνη, αιτήσει του Δημοσίου, καταβληθήσεται τω μισθωτή αποζημίωσις δια θετικάς ζημίας, κανονισθησομένη υπό του Προέδρου Πρωτοδικών τελεσιδίκως και αμετακλήτως, επιστραφήσονται δε αυτώ τα τυχόν προκαταβεβλημένα ποσά δια μισθώματα πέραν της χρονολογίας της λύσεως της Συμβάσεως. Ως χρονολογία λύσεως της μισθώσεως θεωρείται η καθ’ ην υπεβλήθη η προς τούτο αίτησις, κατά τας διατάξεις του παρόντος. Λυομένης της συμβάσεως, παρέχεται εις τον μισθωτήν δικαίωμα αποκομιδής των ηρτημένων καρπών της εσοδείας. 